Public procurement notice: Contract Award Notice
Published: 2022-01-24
Buyer: Helsingin kaupunki, kaupunkiympäristön toimiala
Country: FI
Contract type: Services
Procedure: Competitive procedure with negotiation
CPV classification: 48000000 | 72000000
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Helsingin Kaupunkiympäristön toimiala suunnittelee, rakentaa ja ylläpitää Helsingin kaupunkiympäristöä sekä tarjoaa siihen liittyviä viranomaispalveluja. Hankittavalla Ratkaisulla tuetaan toimialan ja koko kaupungin kaupunkitilaan liittyvien paikkatietojen ja niihin liittyvien toimialasidonnaisten rekisteritietojen hyödyntämistä ja tiedonhakua. Ratkaisu on alusta, jolle voidaan muodostaa verkkoselaimella toimivia karttasovelluksia, joiden kautta voi tarkastella kaupungin ja muiden aineistotoimittajien kartta- ja paikkatietoaineistoja.
Ratkaisun kautta voi etsiä perusrekisteritietoja kuten kiinteistöjä, rakennuksia, kaava-aineistoja sekä rakentamista ja ympäristöä koskevia tietoja. Siitä löytyy useita pääosin kaupungin tuottamia pohjakarttoja, ilmakuvia sekä laaja kokoelma historiallisia karttoja ja ilmakuvia, joita hyödynnetään 2D- ja 3D- muotoisina. Suurin osa julkaistavasta kartta- ja paikkatietoaineistosta sijaitsee kaupungin sisäverkossa mikä on huomioitava Ratkaisun tulevissa teknisissä ja arkkitehtuuriratkaisuissa.
Ratkaisun keskeisiä toiminnallisuuksia ovat paikkatietoaineistojen ja rekisterien karttapohjainen visualisointi, selaus ja näihin liittyvät raportit sekä paikkatietopohjaiset sovellukset, joita voi joustavasti rakentaa ratkaisun päälle tai yhteyteen.
Ratkaisun osana laaditaan toimittajan ja tilaajan välinen palvelusopimus, jossa kuvataan osapuolien välinen Ratkaisun operoinnin ja ylläpidon yhteistoimintamalli sekä toimintamallin vastuut ja velvollisuudet, tarvittaessa vastuunjakotaulukko.
Kaupunkiympäristön toimialalla on ollut käytössään nykyinen Karttapalvelu yli 10 vuoden ajan. Nykyinen palvelu ja palvelusopimus on arvioitu tarpeellisiksi uudistaa. Kilpailutuksen kautta laadittavan uuden palvelusopimuksen tulee mahdollistaa ratkaisulle selkeät palvelutason määritykset ja selkeyttää vastuunjakoa tulevan toimittajan ja kaupungin toimijoiden välillä. Ratkaisun tulee olla mahdollisimman monipuolinen ja helppokäyttöinen kaupunkiyhteinen paikkatiedon visualisoinnin ja paikkatietosovellusten alusta, jota voidaan jatkokehittää ja laajentaa ketterin menetelmin.
Ratkaisuksi haetaan kokonaisratkaisua (Software as a Service (SaaS) -tyyppinen palvelu tai Platform as a Service (PaaS) -tyyppinen palvelu). Myös nykyisen kaltainen On premises –palvelu on mahdollinen. Hankintayksikkö tulee päättämään hankinnan toteutustavasta (SaaS, PaaS, On premises) neuvotteluvaiheen jälkeen päättämällä ratkaisumallin tai –mallit, joihin perustuen ratkaisu tullaan hankkimaan.  Lopullisesta tarjouksesta on käytävä selkeästi ilmi, miten tarjottu palvelukokonaisuus koostuu, ja miten sen päälle tehtävä sovelluskehitys ratkaistaan. Ratkaisun lopullinen toimitusmalli selviää neuvottelumenettelyssä ja tarkennetaan lopulliseen tarjouspyyntöön. Tavoitteena on, että hankintayksikkö valitsee osana hankinnan kohteen lopullista määrittelyä lopulliseen tarjouskilpailuun em. tuotantomalleista soveltuvimman, jota kaikki tarjoajat tulevat tarjoamaan. Hankintayksikkö voi lisäksi sallia vaihtoehtoisia tarjouksia, mikäli neuvotteluissa päädytään hankintayksikön näkökulmasta hyväksyttäviin vaihtoehtoisiin ratkaisuihin (esim. SaaS-mallin lisäksi sallitaan vaihtoehtona On Premise-malli).
Hankittava Ratkaisu tulee korvaamaan nyt käytössä olevan kaupunkiyhteisen Karttapalvelun ja se tulee olemaan keskeisessä asemassa kaupunkiyhteisesti paikkatietojen visualisoinnin ja hyödyntämisen jatkuvan kehityksen mahdollistamisessa. Tarjouskilpailun lopputuloksena toivotaan syntyvän pitkäkestoinen Ratkaisu ja kumppanuus valittavan toimittajan kanssa. Tavoitetilassa ratkaisun elinkaaren optimaalisena kestona pidetään vähintään 10 vuotta.
Hankintaan sisältyy mahdollisuus karttapalvelualustan toiminnallisuuksien jatkokehittämisestä sekä uusien toiminnallisuuksien kehittämisestä sopimuskauden aikana.
Tilaajalla on oikeus tilata sopimuskauden aikana liitteessä Hankinnan kohteen kuvaus -mainittujen jatkokehitysvaiheen lisäominaisuuksien kehittäminen sovellukseen siltä osin, kuin toimittajan kanssa erikseen sovitaan. Tilaaja voi lisäksi tehdä myös muunlaisen lisätilauksen, joka liittyy toimitettuun palveluun ja joka liittyy palvelun elinkaaren aikaiseen kehittämiseen (näitä ovat esimerkiksi parannustyöt, sovellukset, komponentit tai moduulit, jotka liittyvät sovellukseen). Lisätilaukset toteutetaan muutoshallintamenettelyn mukaisesti.
Tätä sopimusta ei ole jaettu osiin, koska tarjouskilpailussa haetaan järjestelmäntoimitusta SaaS tai Paas -tyyppisenä palveluna tai vaihtoisesti On-Premise -ratkaisuna.
Hankinnan keskeyttäminen, paikkatieto- ja karttapalvelun alustasovelluksen hankinta päätös HEL 2021-012881 T 02 08 02 00.